
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ  2025 ԹՎԱԿԱՆԻ ԴԵԿՏԵՄԲԵՐԻ 25-Ի  N 1910 -Ն ՈՐՈՇՄԱՆ ՄԵՋ  ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

Իրավական ակտի անհրաժեշտությունը (նպատակը).
[bookmark: _GoBack]«Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի  N 1910-Ն որոշման մեջ փոփոխություններ և լրացում կատարելու մասին Հայաստանի Հանրապետության կառավարության որոշման նախագծի ընդունումը պայմանավորված է Հայաստանի Հանրապետության կրթության, գիտության, մշակույթի և սպորտի նախարարության (այսուհետ՝ Նախարարություն) և «ԱՄԱ ՓՐՈԴԱՔՇՆ» սահմանափակ պատասխանատվությամբ ընկերության (այսուհետ՝ Կազմակերպություն) միջև 2024 թվականի հուլիսի 18-ին կնքված N ՀՀԿԳՄՍՆԷԱՃԾՁԲ-24/56-1 «Պետության կարիքների համար ծառայության մատուցման պետական գնման պայմանագրի»  (այսուհետ՝ Պայմանագիր) կատարումն ապահովելու անհրաժեշտությամբ, ինչպես նաև 2026 թվականին միջազգային միջոցառումներին մասնակցելու նպատակով երիտասարդներին ավիատոմսի ծախսի փոխհատուցում տրամադրելու Նախարարության պարտավորությունը կատարելու համար: 
 Ընթացիկ իրավիճակը և խնդիրները.
2024 թվականի հուլիսի 18-ին Նախարարության և Կազմակերպության  միջև կնքված Պայմանագրով նախատեսված էր իրականացնել Հայաստանի Հանրապետության և Եգիպտոսի Արաբական Հանրապետության միջև երիտասարդական միջոցառում՝ 50 երիտասարդի համար։ Սակայն եգիպտական կողմը տեղեկացրել էր, որ Հայաստան կժամանեն ընդամենը 5 երիտասարդ, հետևաբար Հայաստանից նույնպես միջոցառմանը մասնակցել էր 5 երիտասարդ։ Նախարարությունը 2024 թվականի N 04/24/28511-2024 ելից գրությամբ տեղեկացրել էր Կազմակերպությանը, որ անհրաժեշտ է միջոցառումը կազմակերպել 10 մասնակցի հաշվարկով: 
Կազմակերպությունը ներկայացրել էր հաշվետվություն միջոցառման 50 մասնակցի համար նախատեսված գումարի հաշվարկով, ինչին ի պատասխան Նախարարությունը տվել էր բացասական եզրակացություն՝ առաջարկելով համամասնորեն նվազեցնել գումարը: Սակայն Կազմակերպությունը սկսել է դատական գործընթաց ընդդեմ Նախարարության և ՀՀ վճռաբեկ դատարանի 2025 թվականի դեկտեմբերի 25–ի                   N ԵԴ2/9847/02/24  որոշմամբ դատարանը բավարարել է միջոցառման իրականացման համար նախատեսված գումարը համամասնորեն նվազեցնելու վերաբերյալ Նախարարությանը պահանջը:
 2026 թվականի հուլիսի 22-ի դրությամբ Նախարարություն է դիմել շուրջ 36 երիտասարդ, սակայն միջազգային միջոցառումներին մասնակցելու համար երիտասարդներին ավիատոմսի ծախսի փոխհատուցում (այսուհետ՝ Փոխհատուցում) տրամադրելու նպատակով ձևավորված հանձնաժողովի կողմից տրվել է դրական եզրակացություն 15 երիտասարդի հայտի: Օգոստոսի 26-ի դրությամբ փաստացի ֆինանսավորվել է 10 երիտասարդի հայտ՝ ընդամենը 3564.7 հազար դրամ գումարով: Նախարարությունը պարտավորվածություն ունի  փոխհատուցելու ևս 6 երիտասարդի հայտ, որից հաշվետվություն ներկայացրած 3 երիտասարդին փախհատուցվող հայտի գումարը կազմում է 1637.0 հազար դրամ:  Արդյունքում ծախսը կգերազանցի տարեկան կտրվածքով Նախարարությանը Փոխհատուցում  իրականացնելու  նպատակով տրամադրված հատկացումները: 
 Կարգավորման նպատակը և բնույթը.
Կարգավորման նպատակն է վերաբաշխման արդյունքում ապահովել Պայմանագրի կատարման և երիտասարդներին ավիատոմսի փոխհատուցման տրամադրման ապահովումը :
Ուստի անհրաժեշտություն է առաջացել  Նախարարության 2026 թվականի բյուջեի «1115. Երիտասարդության ծրագիր» ծրագրի «32001. Երիտասարդական կենտրոնների ստեղծում» միջոցառման 4657 «Այլ կապիտալ դրամաշնորհներ» հոդվածի 5,199.4 հազար դրամ գումարից 1,100.0 հազար դրամն  ուղղել «1115. Երիտասարդության ծրագիր» ծրագրի «11001. երիտասարդական քաղաքականությանն ուղված ծրագրեր և միջոցառումներ» միջոցառման 4239 «Ընդհանուր բնույթի այլ ծառայություններ» հոդվածին (CPV 79951100/4)  իսկ 1,000.0 հազար դրամը՝ «1115. Երիտասարդության ծրագիր» ծրագրի «11001. Երիտասարդական քաղաքականությանն ուղղված ծրագրեր և  միջոցառումներ» միջոցառման 4729 «Այլ նպաստներ բյուջեից» հոդվածին: 
Միաժամանակ տեղեկացնում եմ, որ վերաբաշխման արդյունքում ոչ ֆինանսական ցուցանիշների փոփոխություն չի առաջանում:	        
          Հարկ է նշել նաև, որ որոշման նախագծի ընդունման դեպքում մինչև տարեվերջ նվազեցվող միջոցառման գծով  ֆինանսական և ոչ ֆինանսական ցուցանիշների վերականգնման անհրաժեշտությունը  և լրացուցիչ գումարի պահանջը բացակայում է:
        Ներկայացված նախագծով ապահովվում է՝
Նախարարության և Եգիպտոսի Արաբական Հանրապետության երիտասարդության և սպորտի նախարարության միջև երիտասարդության ոլորտում համագործակցության մասին փոխըմբռնման հուշագրի կատարումը, ինչպես նաև Փոխհատուցման նպատակով երիտասարդներին տրված  Նախարարության պարտավորվածության իրականացումը:
Նախագծի մշակման գործընթացում ներգրավված ինստիտուտները և անձինք.
    Իրավական ակտի նախագիծը մշակվել է Հայաստանի Հանրապետության կրթության, գիտության, մշակույթի և սպորտի նախարարության մասնագետների կողմից։
    Իրավական ակտի կիրարկման դեպքում ակնկալվող արդյունքը.
Հայաստանի Հանրապետության կառավարության սույն որոշման նախագծի ընդունումը հնարավորություն կտա ապահովել Նախարարության  և Կազմակերպության  միջև կնքված Պայմանագրի (CPV 79951100/4) կատարումը, ինչպես նաև Փոխհատուցման տրամադրման ապահովումը:
Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.
Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների ավելացում կամ նվազեցում չի առաջացնում:
 «Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թթ. Ծրագիր, ոլորտային և/կամ այլ ռազմավարություն».
ՀՀ Կառավարության 2021-2026 թվականների ծրագրից՝ ՀՀ կառավարության 2021 թվականի օգոստոսի 18-ի «ՀՀ կառավարության ծրագրի մասին» № 1363-Ա որոշում, 1.1 կետ.
 Քայլեր են ձեռնարկվելու զարգացնելու համագործակցությունն ամերիկյան, ասիական, աֆրիկյան և խաղաղօվկիանոսյան պետությունների հետ:
Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.
1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:
2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:

Այլ տեղեկություններ.
       Չկան:




